text: Amin Skov er ikke forbrændt
  21 december 2012 kl. 14.01
  Amin Skovs kone oplyser ifølge Restaurant Vejlegårdens støtteforening, at Amin Skov ikke blev forbrændt under brand på Vejlegården.
  Restauratør Amin Skov er ikke blevet forbrændt under nattens brand på restaurant Vejlegården. Det oplyser Restaurant Vejlegårdens Støtteforening på sin Facebookside.
  Støtteforeningen oplyser, at man har været i kontakt med restauratørens kone, Maria Skov. Hun fortæller, at Amin Skov bortset fra lidt svedent hår ikke er forbrændt.
  I forbindelse med behandlingen modtager Amin Skov ilt direkte i lungerne, og han er ikke i stand til at tale på grund af iltslangerne.
  Tidligere fredag oplyste Amin Skovs ven, galleriejer Erik Guldager, at han havde fået oplyst, at Amin Skov var blevet forbrændt.
  